title: 2013/556/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Organismului autorităților europene de reglementare în domeniul comunicațiilor electronice aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/165

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului Organismului autorităților europene de reglementare în domeniul comunicațiilor electronice aferent exercițiului financiar 2011
   (2013/556/UE)
   PARLAMENTUL EUROPEAN,

               —

               având în vedere conturile anuale finale ale Organismului autorităților europene de reglementare în domeniul comunicațiilor electronice pentru exercițiul financiar 2011,

               —

               având în vedere Raportul Curții de Conturi privind conturile anuale ale Organismului autorităților europene de reglementare în domeniul comunicațiilor electronice pentru exercițiul financiar 2011, însoțit de răspunsurile organismului (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1211/2009 al Parlamentului European și al Consiliului din 25 noiembrie 2009 de instituire a Organismului autorităților europene de reglementare în domeniul comunicațiilor electronice (OAREC) și a Oficiului (4), în special articolul 13,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0066/2013),

               1.

               acordă directorului administrativ al Organismului autorităților europene de reglementare în domeniul comunicațiilor electronice descărcarea de gestiune pentru execuția bugetului organismului aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Organismului autorităților europene de reglementare în domeniul comunicațiilor electronice, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 8.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 337, 18.12.2009, p. 1.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Organismului autorităților europene de reglementare în domeniul comunicațiilor electronice aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Organismului autorităților europene de reglementare în domeniul comunicațiilor electronice pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Organismului autorităților europene de reglementare în domeniul comunicațiilor electronice pentru exercițiul financiar 2011, însoțit de răspunsurile organismului (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 1211/2009 al Parlamentului European și al Consiliului din 25 noiembrie 2009 de instituire a Organismului autorităților europene de reglementare în domeniul comunicațiilor electronice (OAREC) și a Oficiului (4), în special articolul 13,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0066/2013),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Organismului autorităților europene de reglementare în domeniul comunicațiilor electronice (denumit în continuare „organismul”) pentru exercițiul financiar 2011 și cu privire la legalitatea și regularitatea operațiunilor subiacente;

                  B.

                  întrucât în conformitate cu Decizia 2010/349/UE adoptată de comun acord de reprezentanții guvernelor statelor membre din 31 mai 2010 privind stabilirea sediului Oficiului Organismului autorităților europene de reglementare în domeniul comunicațiilor electronice (OAREC) (6), Oficiul OAREC (denumit în continuare „Oficiul”) își are sediul la Riga, Letonia; întrucât oficiul a semnat contractul privind sediul la 24 februarie 2011, a devenit pe deplin funcțional în cursul anului 2011 și și-a dobândit autonomia financiară la 12 septembrie 2011;

                  C.

                  întrucât bugetul total al organismului pentru exercițiul 2011, în valoare de 1 178 785,60 EUR, a fost finanțat în întregime prin contribuția Uniunii Europene (7),

         Gestiunea bugetară și financiară

                  1.

                  reamintește că contribuția inițială a Uniunii la bugetul pe 2011 al oficiului a fost de 1 178 785,60 EUR; observă că 2011 a fost primul exercițiu în care oficiul a fost autonom din punct de vedere financiar;

                  2.

                  ia act de constatarea Curții de Conturi că bugetul oficiului pentru 2011, adoptat de Comitetul de administrație, prezenta creditele doar pe titluri și pe capitole, nefiind subdivizat și pe articole și pe posturi, situație care contravine principiului bugetar al specializării creditelor; ia act de răspunsul oficiului, conform căruia bugetul său pe 2012 a fost deja subdivizat pe articole și pe posturi;

                  3.

                  constată, pe baza conturilor anuale ale oficiului, că rata de angajare a creditelor a fost de 63,4 %, în timp ce rata de utilizare a creditelor de plată a fost de 70,1 % din totalul creditelor gestionate (sau 44,5 % din creditele puse la dispoziție);

         Reportarea creditelor

                  4.

                  constată cu îngrijorare că Curtea de Conturi a detectat 21 de cazuri, a căror valoare totală se ridică la 94 120 EUR, în care creditele reportate în 2012 nu corespundeau unor angajamente juridice care să fi fost asumate, acele reportări nefiind așadar conforme cu reglementările;

                  5.

                  acceptă explicația prezentată de oficiu, potrivit căreia faza de demarare a îngreunat previziunile corecte cu privire la reportări, o monitorizare îndeaproape a execuției bugetare fiind deja în vigoare; ia act de observația oficiului, conform căreia instrucțiunile urmau să fie comunicate la sfârșitul anului 2012, iar informațiile relevante obținute de la unități în vederea dezangajării angajamentelor neutilizate; solicită oficiului să informeze autoritatea care acordă descărcarea de gestiune dacă instrucțiunile au fost transmise, respectiv dacă informațiile au fost primite;

         Standardele de control intern

                  6.

                  atrage atenția oficiului asupra observației Curții de Conturi, potrivit căreia oficiul nu a adoptat și nu a pus în aplicare toate standardele de control intern, și, în special, cele referitoare la registrul central al facturilor și la un registru în care să fie consemnate excepțiile;

                  7.

                  ia notă de declarația oficiului, conform căreia actualul plan de punere în aplicare a standardelor de control intern presupune definirea termenelor de aplicare a diferitelor standarde între noiembrie 2011 și ianuarie 2013; ia act de faptul că înregistrarea facturilor și a excepțiilor a fost pusă în aplicare din 18 iunie 2012, având un impact asupra înregistrărilor ulterioare în 2012, și că pregătirea instrucțiunilor administrative relevante se află în desfășurare; invită oficiul să informeze autoritatea care acordă descărcarea de gestiune cu privire la progresele înregistrate în acest sens;

         Proceduri de recrutare

                  8.

                  ia act de observația Curții de Conturi potrivit căreia este necesară îmbunătățirea transparenței procedurilor de recrutare; ia notă de răspunsul oficiului, conform căruia acesta și-a actualizat orientările referitoare la procedurile de recrutare în iunie 2012 pentru a răspunde la observațiile Curții de Conturi; invită oficiul să monitorizeze acest aspect și să informeze autoritatea care acordă descărcarea de gestiune cu privire la măsurile luate în acest sens; consideră că unele dispoziții din Statutul funcționarilor pot crea sarcini administrative considerabile; încurajează prin urmare, Comisia să prevadă un anumit grad de simplificare a dispozițiilor de la articolul 110 din Statutul funcționarilor în ceea ce privește agențiile;

                  9.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (8) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 8.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 337, 18.12.2009, p. 1.

         (5)  JO L 357, 31.12.2002, p. 72.

         (6)  JO L 156, 23.6.2010, p. 12.

         (7)  Conturile anuale finale OAREC pe 2011, p. 29.

         (8)  Texte adoptate, P7_TA(2013)0134 (a se vedea pagina 374 din prezentul Jurnal Oficial).


title: Decizie a Curții de Justiție din 20 noiembrie 2012 privind zilele de sărbătoare legală și vacanțele judecătorești

text:
               15.12.2012

               RO

               Jurnalul Oficial al Uniunii Europene

               C 389/2

         DECIZIE A CURȚII DE JUSTIȚIE
   din 20 noiembrie 2012
   privind zilele de sărbătoare legală și vacanțele judecătorești
   2012/C 389/02
   CURTEA
   având în vedere articolul 24 alineatele (2), (4) și (6) din Regulamentul de procedură,
   întrucât, ca urmare a intrării în vigoare a Regulamentului de procedură al Curții, la 1 noiembrie 2012, este necesar să se stabilească lista zilelor de sărbătoare legală și datele vacanțelor judecătorești,
   ADOPTĂ PREZENTA DECIZIE:
   Articolul 1
   Lista zilelor de sărbătoare legală, în sensul articolului 24 alineatele (4) și (6) din Regulamentul de procedură, se stabilește după cum urmează:

               —

               ziua de Anul Nou;

               —

               lunea de Paște;

               —

               1 mai;

               —

               ziua de Înălțare;

               —

               lunea Rusaliilor;

               —

               23 iunie;

               —

               15 august;

               —

               1 noiembrie;

               —

               25 decembrie;

               —

               26 decembrie.

         Articolul 2
   Pentru perioada cuprinsă între 1 noiembrie 2012 și 31 octombrie 2013, datele vacanțelor judecătorești, în sensul articolului 24 alineatele (2) și (6) din Regulamentul de procedură, se stabilesc după cum urmează:

               —

               Crăciun 2012: de luni, 17 decembrie 2012, până duminică, 6 ianuarie 2013, inclusiv;

               —

               Paște 2013: de luni, 25 martie 2013, până duminică, 7 aprilie 2013, inclusiv;

               —

               Vară 2013: de luni, 15 iulie 2013, până duminică, 1 septembrie 2013, inclusiv.

         Articolul 3
   Prezenta decizie intră în vigoare în ziua publicării sale în Jurnalul Oficial al Uniunii Europene.

      Luxemburg, 20 noiembrie 2012.

            Grefier

         A. CALOT ESCOBAR

            Președinte

         V. SKOURIS


title: Decizia (UE) 2015/1688 a Parlamentului European din 29 aprilie 2015 privind închiderea conturilor Oficiului European de Poliție pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/347

      DECIZIA (UE) 2015/1688 A PARLAMENTULUI EUROPEAN
      din 29 aprilie 2015
      privind închiderea conturilor Oficiului European de Poliție pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Oficiului European de Poliție pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Oficiului European de Poliție pentru exercițiul financiar 2013, însoțit de răspunsurile oficiului (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Oficiului în ceea ce privește execuția bugetară pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (5), în special articolul 43,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0080/2015),

         1.

            ia act de conturile anuale finale ale Oficiului European de Poliție care sunt prezentate în anexa la raportul Curții de Conturi;

         2.

            aprobă închiderea conturilor Oficiului European de Poliție pentru exercițiul financiar 2013;

         3.

            încredințează președintelui sarcina de a transmite prezenta decizie directorului Oficiului European de Poliție, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 290.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 121, 15.5.2009, p. 37.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia Consiliului din 20 noiembrie 1974 privind supravegherea circulației zahărului

text:
               03/Volumul 02

               RO

               Jurnalul Ofícial al Uniunii Europene

               43

         31974D0583

               L 317/21

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 20 noiembrie 1974
   privind supravegherea circulației zahărului
   (74/583/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere propunerea Comisiei,
   întrucât situația existentă în prezent pe piața zahărului face necesară punerea în aplicare a unui mecanism de supraveghere atentă și periodică a întregii circulații a zahărului,
   DECIDE:
   Articol unic
   Statele membre furnizează săptămânal Comisiei toate informațiile utile privind cantitățile de zahăr angajate prin contract, volumul vânzărilor și al achizițiilor, proveniența și destinația presupusă a zahărului care face obiectul tuturor acestor operațiuni.

      Adoptată la Bruxelles, 20 noiembrie 1974.

            Pentru Consiliu

            Președintele

         Ch. BONNET


title: Decizia Consiliului din 7 iunie 1988 privind acceptarea, în numele Comunității, a anexei B.2 la Convenția internațională privind simplificarea și armonizarea regimurilor vamale

text:
               02/Volumul 04

               RO

               Jurnalul Ofícial al Uniunii Europene

               60

         31988D0355

               L 161/3

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 7 iunie 1988
   privind acceptarea, în numele Comunității, a anexei B.2 la Convenția internațională privind simplificarea și armonizarea regimurilor vamale
   (88/355/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 28, 43 și 235,
   având în vedere propunerea Consiliului,
   având în vedere avizul Parlamentului European (1),
   întrucât, prin Decizia 75/199/CEE (2) Comunitatea a încheiat Convenția internațională privind simplificarea și armonizarea regimurilor vamale;
   întrucât acceptarea anexelor la Convenția internațională privind simplificarea și armonizarea regimurilor vamale contribuie efectiv la facilitarea și dezvoltarea comerțului internațional;
   întrucât anexa B.2 referitoare la admiterea cu scutire de drepturi de import și taxe a mărfurilor declarate pentru import definitiv poate fi acceptată de Comunitate;
   întrucât acceptarea trebuie totuși însoțită de anumite rezerve care să țină seama de cerințele specifice ale uniunii vamale și de stadiul prezent la care s-a ajuns în armonizarea legislației vamale,
   DECIDE:
   Articolul 1
   Prin prezenta este acceptată în numele Comunității anexa B.2 la Convenția internațională privind simplificarea și armonizarea regimurilor vamale referitoare la scutirea de drepturi de import și taxe a mărfurilor declarate pentru import definitiv, cu o rezervă de ordin general și rezerve cu privire la normele 3, 21, 28 și 34 și practicile recomandate 10, 16, 18, 19, 20, 23, 27, 29, 32, 33 și 35.
   Textul anexei B.2, împreună cu rezervele, este anexat la prezenta decizie.
   Articolul 2
   Președintele Consiliului desemnează persoana abilitată să îl informeze pe Secretarul General al Consiliului de cooperare vamală cu privire la acceptarea de către Comunitate a anexei menționate la articolul 1, cu rezervele prevăzute la acest articol.

      Adoptată la Luxemburg, 7 iunie 1988.

            Pentru Consiliu

            Președintele

         M. BANGEMANN

      (1)  JO C 167, 27.8.1968.

      (2)  JO L 100, 21.4.1975, p. 1.
   ANEXA B.2
   ANEXĂ PRIVIND SCUTIREA DE DREPTURI DE IMPORT ȘI TAXE A MĂRFURILOR DECLARATE PENTRU IMPORT DEFINITIV
   INTRODUCERE
   Majoritatea țărilor resimt necesitatea admiterii cu scutire de drepturi de import și taxe a unor mărfuri vămuite pentru import definitiv, indiferent de încadrarea tarifară normală sau de obligația fiscală obișnuită, cu condiția ca ele să fie importate în împrejurările și scopurile menționate. Această scutire poate fi prevăzută în tariful vamal sau în acte cu putere de lege ori norme administrative separate.
   Scutirea se poate acorda pe motive filantropice sau umanitare ori se poate întemeia pe considerente de echitate. Se poate avea în vedere încurajarea dezvoltării educației, a științei și culturii, încurajarea unor relații internaționale armonioase sau poate satisface necesități pur administrative, pentru a evita cheltuieli disproporționate față de sumele încasate. În unele cazuri, la acordarea scutirii se poate ține cont și de considerente economice.
   Scutirea prevăzută în prezenta anexă este definitivă atâta timp cât mărfurile sunt pentru import definitiv și nu au fost plasate sub un regim vamal care să permită numai scutirea condiționată de drepturi de import și taxe.
   Totuși, deși scutirea este definitivă, de obicei trebuie îndeplinite anumite condiții și facilitarea poate face obiectul, cel puțin pentru o perioadă, al unor constrângeri: folosirea doar în scopurile aprobate, interzicerea comercializării etc.
   Scutirea poate fi aplicată atât pentru drepturi de import, cât și pentru taxe la import sau, în anumite cazuri, doar pentru drepturile vamale.
   Prezenta anexă nu conține o listă exhaustivă a diferitelor scutiri acordate de toate țările. Nu se referă, inter alia, la mărfurile reimportate în aceeași stare, mărfurile consumate pe vapoare, avioane și trenuri internaționale sau la bunurile din bagajele călătorilor. Nu se referă nici la regimul tarifar preferențial acordat fie unilateral, fie prin acorduri bilaterale și multilaterale.
   DEFINIȚII
   În sensul prezentei anexe:

               (a)

               „scutire de drepturi de import și taxe” reprezintă vămuirea mărfurilor pentru import definitiv cu scutire de plata drepturilor de import și a taxelor, independent de încadrarea lor tarifară normală sau de obligația fiscală obișnuită, cu condiția ca ele să fie importate în împrejurările și în scopurile specificate;

               (b)

               „import definitiv” reprezintă regimul vamal care prevede că mărfurile importate pot rămâne permanent pe teritoriul vamal. Acest regim implică plata tuturor drepturilor de import și a taxelor care pot fi impuse și îndeplinirea tuturor formalităților vamale necesare;

               (c)

               „drepturi de import și taxe” reprezintă drepturile vamale și toate celelalte drepturi, taxe, redevențe sau alte impuneri care se colectează la sau au legătură cu importul de mărfuri, dar nu includ încasări sau speze care sunt limitate ca sumă la costul aproximativ al serviciilor prestate;

               (d)

               „drepturi vamale” reprezintă drepturile prevăzute în tariful vamal, în care se încadrează mărfurile care intră pe teritoriul vamal;

               (e)

               „garanție” reprezintă acea asigurare satisfăcătoare depusă la autoritățile vamale că o obligație vamală va fi îndeplinită;

               (f)

               „persoană” reprezintă atât persoanele fizice, cât și persoanele juridice, cu condiția ca din context să nu reiasă alt sens.

         PRINCIPII

               1.

               Normă

         Admiterea cu scutire de plata drepturilor de import și a taxelor a mărfurilor declarate pentru import definitiv este reglementată de dispozițiile prezentei anexe.

               2.

               Normă

         Legislația națională prevede împrejurările și enumeră cazurile de admitere cu scutire de drepturi de import și a taxelor și stabilește cerințele pentru ca această scutire să poată fi acordată.

               3.

               Normă

         Scutirea de drepturi de import și a taxelor este autorizată nu numai pentru mărfurile importate direct din străinătate, ci și pentru cele plasate sub un alt regim vamal.

               4.

               Practică recomandată

         Cu excepția situației când un document internațional prevede reciprocitate, scutirea de drepturi de import și a taxelor trebuie acordată, indiferent de țara de origine a mărfurilor sau de țara din care acestea au fost expediate.
   FORMALITĂȚI
   (a)   Aprobarea preliminară

               5.

               Normă

         Legislația națională precizează cazurile în care este necesară o aprobare preliminară pentru scutirea de plata drepturilor de import și a taxelor și desemnează autoritățile abilitate să acorde această aprobare.

               6.

               Practică recomandată

         Cazurile în care este necesară o aprobare preliminară pentru admiterea cu scutire de plata drepturilor de import și a taxelor ar trebui să fie cât mai puține.
   (b)   Declarația

               7.

               Normă

         Legislația națională precizează condițiile în care mărfurile pentru care se aplică scutirea de plata drepturilor de import și a taxelor sunt aduse la biroul vamal competent și în care se depune o declarație vamală.

               8.

               Practică recomandată

         Când este necesară o declarație vamală, formularul utilizat trebuie să fie cel folosit în mod normal la declararea mărfurilor pentru import definitiv.
   (c)   Garanția

               9.

               Normă

         Forma sub care se constituie garanția, dacă este cazul, în scopul scutirii de drepturi de import și taxe este precizată în legislația națională sau se hotărăște de către autoritățile vamale în conformitate cu legislația națională.

               10.

               Practică recomandată

         Atunci când se solicită constituirea unei garanții pentru a asigura respectarea condițiilor prevăzute pentru admiterea cu scutire de plata drepturilor de import și a taxelor, un simplu angajament scris ar trebui să fie suficient pentru autoritățile vamale.

               11.

               Practică recomandată

         În cazuri speciale, când garanția este solicitată sub forma unui depozit bancar sau trebuie depusă o cauțiune, suma trebuie să fie cât de mică posibil și nu trebuie să depășească suma drepturilor de import și a taxelor care s-ar fi cuvenit dacă nu era acordată scutirea.

               12.

               Normă

         În cazurile în care garanția a fost depusă, aceasta va fi returnată imediat după ce vama este satisfăcută de îndeplinirea corespunzătoare a condițiilor prevăzute pentru acordarea scutirii de drepturi de import și taxe în decursul oricăreia dintre perioadele menționate.
   DOMENIUL DE APLICARE
   Cazuri reglementate de documentele internaționale

               13.

               Practică recomandată
               Scutirea de plata drepturilor de import și a taxelor sau doar de drepturile vamale, după caz, ar trebui acordată pentru mărfurile menționate în următoarele documente internaționale și în condițiile prevăzute de ele:

                           (a)

                           mărfurile prevăzute în anexele la Acordul Unesco privind importul de materiale culturale, științifice și educaționale (New York, 22 noiembrie 1950) și la Protocolul la acord (Nairobi, 26 noiembrie 1976), precum și în Acordul Unesco privind facilitarea circulației internaționale a materialelor audio-vizuale cu caracter cultural, științific și educațional (Beirut, 1948);

                           (b)

                           echipamentele sau materialele menționate în practicile recomandate 4.39 și 4.41 din anexa 9 (ediția a șaptea) a Convenției privind aviația civilă internațională (Chicago, 7 decembrie 1944);

                           (c)

                           mostrele comerciale cu valoare neglijabilă și materialele publicitare menționate în Convenția internațională de facilitare a importului de mostre comerciale și de materiale publicitare (Geneva, 7 noiembrie 1952);

                           (d)

                           documentele turistice publicitare și materialele menționate în Protocolul suplimentar al Convenției privind facilitățile vamale pentru turism, referitoare la importul de documente și materiale turistice publicitare (New York, 4 iunie 1954);

                           (e)

                           produsele menționate la articolele 6 și 7 ale Convenției vamale privind facilitățile la importul mărfurilor pentru expunere sau folosire la expoziții, târguri, întruniri sau alte manifestări similare (Bruxelles, 8 iunie 1961);

                           (f)

                           mărfurile importate sub privilegiu consular sau diplomatic conform Convențiilor de la Viena privind relații diplomatice (18 aprilie 1961) și consulare (24 aprilie 1963).

         Părțile contractante sunt invitate să ia în considerare posibilitatea aderării la documentele internaționale de mai sus.
   Mostre fără valoare comercială

               14.

               Normă

         Scutirea de drepturi de import și taxe și de interdicții sau restricții economice se acordă pentru mostrele fără valoare comercială [mostre cu valoare neglijabilă în sensul consacrat prin Convenția internațională de facilitare a importului de mostre comerciale și materiale publicitare (Geneva, 7 noiembrie 1952)].

               15.

               Practică recomandată
               Ar trebui să fie considerate mostre fără valoare comercială următoarele:

                           (a)

                           materiile prime și produsele la dimensiuni care nu folosesc decât pentru scopuri demonstrative;

                           (b)

                           articolele din materiale neprețioase lipite pe cartele sau prezentate ca mostre comerciale, cu condiția să nu existe mai mult de una din fiecare dimensiune și sortiment;

                           (c)

                           materiile prime și produsele sau articolele din astfel de materiale sau produse, aduse în stare de neîntrebuințat în alte scopuri decât cele demonstrative, prin tăiere, perforare, marcare de neșters sau prin alte metode;

                           (d)

                           produsele care nu pot fi considerate mostre fără valoare comercială în conformitate cu alineatele (a)-(c) și care constau în:

                                       (i)

                                       mărfuri neconsumabile cu o valoare individuală care nu depășește 5 USD și cu condiția să nu fie mai mult de o mostră din același sortiment sau de aceeași calitate;

                                       (ii)

                                       mărfuri consumabile cu o valoare individuală care nu depășește 5 USD, chiar dacă constau în întregime sau parțial din mostre ale aceluiași sortiment sau de aceeași calitate, cu condiția ca modul și cantitatea în care se găsesc să excludă posibilitatea folosirii lor altfel decât ca mostre.

         Substanțe terapeutice de uz uman pentru stabilirea grupelor sanguine și reactivi de analiză a țesuturilor

               16.

               Practică recomandată
               Scutirea de drepturi de import și taxe și scutirea de interdicții sau restricții economice ar trebui să fie acordată pentru următoarele substanțe, când acestea sunt destinate instituțiilor sau laboratoarelor aprobate de autoritățile competente:

                           (a)

                           substanțe terapeutice de origine umană; sânge uman și derivații săi (sânge, plasmă uscată, albumină, gamaglobulină, fibrinogen); organe umane;

                           (b)

                           reactivi de determinare a grupei sanguine, de origine umană, animală, vegetală sau de alte origini;

                           (c)

                           reactivi de analiză a țesuturilor, de origine umană, animală, vegetală sau de alte origini.

         Articole transportabile importate prin schimbarea domiciliului

               17.

               Normă

         Scutirea de drepturi de import și taxe și scutirea de interdicții sau restricții economice se acordă pentru articole transportabile aparținând unei persoane fizice sau membrilor familiei, importate datorită schimbării domiciliului acestora în țara importatoare.

               18.

               Practică recomandată
               Potrivit normei 17, expresia „articole transportabile” ar trebui să includă, în special:

                           (a)

                           mobilier și articole pentru decorațiuni interioare;

                           (b)

                           aparate de uz casnic și echipament audio-video;

                           (c)

                           efecte personale;

                           (d)

                           mijloace de transport pentru uz particular, de exemplu vehicule cu motor și remorci ale acestora, biciclete, motociclete, rulote, bărci de agrement și aparate ușoare de zbor;

                           (e)

                           provizii de uz gospodăresc stocate în mod curent;

                           (f)

                           piese de colecție;

                           (g)

                           animale de casă sau cai de călărie și

                           (h)

                           echipamente necesare pentru ocupația, meseria sau profesia persoanelor care își schimbă domiciliul, altele decât utilajele sau echipamentele agricole, comerciale sau industriale.

         Notă
   În unele țări, scutirea de drepturi de import și taxe și scutirea de interdicții sau restricții economice se acordă pentru importul de utilaje sau instalații agricole, comerciale sau industriale de către persoane fizice în condițiile transferului întreprinderii lor în țara în care se face importul.

               19.

               Practică recomandată
               Scutirea prevăzută în norma 17 nu ar trebui să facă obiectul unor condiții mai restrictive decât cele ce urmează:

                           (a)

                           articolele să corespundă ca sortiment, număr și valoare împrejurărilor cazului respectiv;

                           (b)

                           în cazul persoanelor care se întorc în țara importatoare, să fi existat o perioadă corespunzătoare de rezidență în străinătate. Această perioadă nu trebuie stabilită la mai mult de un an;

                           (c)

                           cu excepția proviziilor de uz gospodăresc, articolele transportabile să fi fost în posesia importatorului sau a membrilor familiei sale și să fi fost folosite în străinătate o perioadă de timp rezonabilă. Această perioadă nu trebuie stabilită la mai mult de șase luni, cu excepția articolelor supuse unor drepturi de import și taxe de valoare ridicată, situație în care perioada nu trebuie să depășească un an;

                           (d)

                           cu excepția proviziilor de uz gospodăresc, articolele transportabile scutite vor fi în continuare în apartenența sau posesia și uzul importatorului sau membrilor familiei acestuia o perioadă rezonabilă de timp după import. Această perioadă nu trebuie stabilită la mai mult de șase luni, cu excepția situației în care articolele au fost supuse unor drepturi de import și taxe de valoare ridicată, în care caz perioada nu trebuie să depășească un an;

                           (e)

                           articolele transportabile să fie importate în decursul unei perioade adecvate începând de la data la care importatorul își stabilește domiciliul în țara importatoare. Această perioadă nu trebuie să fie mai mică de șase luni;

                           (f)

                           orice băuturi alcoolice și articole pe bază de tutun să nu depășească cantitățile prevăzute în legislația națională;

                           (g)

                           importatorul să furnizeze o listă (inventar) a tuturor articolelor care se importă.

         Mobilier și articole de uz casnic pentru decorarea reședinței secundare

               20.

               Practică recomandată

         Scutirea de drepturi de import și taxe și scutirea de interdicții sau restricții economice ar trebui să se acorde pentru mobilier și articole de uz casnic importate în scopul decorării unei reședințe secundare de către o persoană al cărei domiciliu stabil este într-o altă țară, în condițiile prevăzute de legislația națională.
   Notă
   Scutirea se acordă în mod normal ținând cont de următoarele condiții:

               (a)

               mobilierul și articolele de uz casnic trebuie:

                           1.

                           să fi fost folosite de persoana respectivă o perioadă rezonabilă de timp;

                           2.

                           să fie importate pentru a mobila reședința secundară și să fie pentru uzul personal al unei persoane private și a membrilor familiei sale care locuiesc cu aceasta pe timpul șederii în reședința secundară;

                           3.

                           să fie adecvate, ca sortiment și cantitate, mobilării reședinței secundare în cauză;

                           4.

                           să fie deținute de persoana interesată o perioadă de timp potrivită;

               (b)

               scutirea poate fi acordată o singură dată pentru una și aceeași reședință secundară;

               (c)

               reședința secundară trebuie să fie deținută de persoana respectivă sau să fi fost închiriată de către aceasta pentru o perioadă rezonabilă de timp.

         Trusouri și cadouri de nuntă

               21.

               Normă

         Scutirea de drepturi de import și taxe și scutirea de interdicții sau restricții economice se acordă pentru trusou și cadouri de nuntă pentru o persoană locuind în străinătate, care se stabilește în țara importatoare ca urmare a sau în vederea căsătoriei cu o persoană care locuiește deja în acea țară.

               22.

               Normă
               Trusourile și cadourile de nuntă includ:

                           (a)

                           lenjerie și îmbrăcăminte, nouă sau veche, pentru folosința personală a persoanei respective sau pentru folosința în gospodăria sa;

                           (b)

                           orice articol oferit de regulă cu ocazia căsătoriei.

               23.

               Practică recomandată
               Scutirea prevăzută în norma 21 nu ar trebui să facă obiectul unor condiții mai restrictive decât cele ce urmează:

                           (a)

                           persoana respectivă să fi trăit în străinătate o perioadă de timp corespunzătoare. Această perioadă nu trebuie stabilită la mai mult de un an;

                           (b)

                           mărfurile să fie importate nu mai devreme de trei luni înainte de data programată a nunții și nu mai târziu de șase luni după căsătorie;

                           (c)

                           persoana căreia i s-a acordat scutirea să dețină sau să aibă în continuare în posesie mărfurile importate ca trusou și cadouri de nuntă pentru o perioadă de timp rezonabilă după import. De regulă, această perioadă nu trebuie stabilită la mai mult de un an;

                           (d)

                           mărfurile să fie destinate folosinței comune a cuplului;

                           (e)

                           orice băutură alcoolică și articol pe bază de tutun să nu depășească cantitățile prevăzute în legislația națională;

                           (f)

                           o listă (inventar) a mărfurilor importate să fie furnizată împreună cu orice document însoțitor solicitat de autoritățile vamale.

         Obiecte personale și articole educaționale pentru persoanele care urmează școli

               24.

               Normă

         Scutirea de drepturi de import și taxe și scutirea de interdicții și restricții economice se acordă pentru efectele personale și articole educaționale folosite de persoane locuind în mod normal în străinătate, care sunt înscrise ca elevi sau studenți la cursuri de zi ale unei școli în țara importatoare.

               25.

               Practică recomandată
               Scutirea prevăzută în norma 24 nu ar trebui să facă obiectul unor condiții mai restrictive decât cele ce urmează:

                           (a)

                           mărfurile să fie destinate folosinței personale a persoanei respective;

                           (b)

                           o listă (inventar) a mărfurilor importate să fie furnizată împreună cu orice alt document însoțitor solicitat de autoritățile vamale.

         Obiecte obținute prin moștenire

               26.

               Normă

         Scutirea de drepturi de import și taxe și scutirea de interdicții sau restricții economice se acordă pentru obiecte moștenite de către o persoană care, la momentul decesului defunctului, are principala reședință în țara importatoare, cu condiția ca astfel de obiecte să fi fost obiecte de uz personal al defunctului.

               27.

               Practică recomandată
               Scutirea prevăzută în norma 26 nu ar trebui să facă obiectul unor condiții mai restrictive decât cele ce urmează:

                           (a)

                           defunctul să fi locuit în străinătate la momentul decesului;

                           (b)

                           obiectele să fie importate în decursul unui an de la data la care persoana respectivă a devenit îndrituită să dispună de ele;

                           (c)

                           cu excepția cazului proviziilor de uz gospodăresc, persoana căreia i s-a acordat scutirea să păstreze proprietatea sau posesia asupra bunurilor moștenite pentru o perioadă rezonabilă de timp după importare. De regulă, această perioadă nu trebuie să fie stabilită la mai mult de un an;

                           (d)

                           orice băutură alcoolică sau articol pe bază de tutun să nu depășească cantitățile prevăzute în legislația națională;

                           (e)

                           o listă (inventar) a mărfurilor importate să fie furnizată împreună cu orice alt document însoțitor solicitat de către autoritățile vamale.

         Cadouri personale

               28.

               Normă

         Scutirea de drepturi de import și taxe și scutirea de interdicții sau restricții economice se acordă pentru cadouri personale (cu excepția alcoolului, băuturilor alcoolice și articolelor din tutun) a căror valoare globală determinată pe baza prețurilor de vânzare cu amănuntul din țara de expediere nu depășește 25 USD. Dacă sunt expediate mai multe transporturi în același timp de același expeditor la același destinatar, valoarea globală este considerată a fi valoarea totală a tuturor acestor transporturi.
   Notă
   Un cadou este considerat personal dacă:

               (a)

               este trimis unei persoane particulare de către sau în numele unei alte persoane particulare care locuiește în străinătate;

               (b)

               este ocazional și

               (c)

               constă numai în bunuri pentru uzul personal al destinatarului sau familiei acestuia, iar natura și cantitatea bunurilor importate indică în mod evident că transportul nu este de natură comercială.

         Mărfuri trimise organizațiilor caritabile sau filantropice

               29.

               Practică recomandată

         Scutirea de drepturi de import și taxe și scutirea de interdicții sau restricții economice ar trebui să se acorde pentru articole de strictă necesitate (cum ar fi produse alimentare, medicamente, confecții sau pături), trimise cu titlu de cadou unei organizații autorizate pentru distribuirea gratuită către persoane nevoiașe, de către organizația respectivă sau sub controlul ei.
   Premii

               30.

               Practică recomandată
               Scutirea de drepturi de import și taxe și scutirea de interdicții sau restricții economice ar trebui să se acorde pentru:

                           (a)

                           decorații oferite de guverne străine persoanelor care locuiesc în țara importatoare;

                           (b)

                           obiecte de artă, trofee, medalii și articole similare oferite în străinătate, fie ca premii în cadrul unei competiții, fie ca recompensă pentru acte de curaj sau sacrificiu personal persoanelor locuind în țara importatoare sau obiecte, cum ar fi cele donate de autorități sau organizații nonprofit din străinătate în vederea prezentării în aceleași scopuri în țara importatoare de către persoanele care locuiesc în acea țară, în condițiile prezentării oricărui document însoțitor solicitat de autoritățile vamale.

         Materiale de construcții, întreținere sau ornamentare a cimitirelor militare; sicrie, urne funerare și articole funerare ornamentale

               31.

               Practică recomandată
               Scutirea de drepturi de import și taxe și scutirea de interdicții sau restricții economice ar trebui să se acorde pentru:

                           (a)

                           mărfuri care sunt importate de organizații aprobate de către autoritățile competente ale țării importatoare și care sunt necesare pentru construcția, întreținerea sau ornamentarea cimitirelor militare;

                           (b)

                           sicrie conținând trupuri neînsuflețite și urne conținând cenușa unor persoane decedate, ca și florile, coroanele și alte obiecte ornamentale care le însoțesc;

                           (c)

                           florile, coroanele și alte obiecte ornamentale aduse de persoane care participă la funeralii sau de către rudele îndoliate în scopul decorării de morminte în țara importatoare.

         Documente și diverse articole fără valoare comercială

               32.

               Practică recomandată
               Scutirea de drepturi de import și taxe și scutirea de interdicții sau restricții economice ar trebui să se acorde pentru transporturile constând din următoarele obiecte care sunt în mod clar, prin cantitate sau natură, fără valoare comercială:

                           (a)

                           publicații ale guvernelor străine și publicații ale organizațiilor oficiale internaționale;

                           (b)

                           formulare imprimate emise de guverne străine;

                           (c)

                           buletine de vot pentru resortisanți străini;

                           (d)

                           documente expediate gratuit deservind servicii publice ale țării importatoare;

                           (e)

                           obiecte prezentate ca probe sau cu destinații similare pentru tribunale sau alte instituții oficiale din țara importatoare;

                           (f)

                           circulare tipărite privind semnături adresate serviciilor publice sau băncilor din țara importatoare;

                           (g)

                           hârtii de valoare în monedă străină, carnete de cec și cecuri de călătorie emise de bănci cu sediul în străinătate;

                           (h)

                           rapoarte, declarații și note întocmite de companii cu sediul în străinătate;

                           (ij)

                           suporturi de informații, cum ar fi cartele codate, înregistrări audio, benzi magnetice, microfișe, microfilme și discuri magnetice, pentru schimbul internațional de informații;

                           (k)

                           publicații ale camerelor de comerț din străinătate în țara importatoare;

                           (l)

                           planuri, desene tehnice, desene copiate în calc, specificații și alte documente importate doar în vederea lansării de comenzi în străinătate sau a participării la concursuri sau licitații în țara importatoare;

                           (m)

                           documente privind mărcile comerciale, brevetele, schițe sau cereri de brevet înaintate instituțiilor din țara importatoare din domeniul protecției drepturilor de autor sau al protecției proprietății comerciale sau industriale;

                           (n)

                           formulare tipărite și bilete expediate de societăți de turism și transport situate în străinătate către reprezentanțele și agențiile lor din țara importatoare;

                           (o)

                           formulare imprimate și bilete, conosamente, scrisori de trăsură și alte documente comerciale care au fost prelucrate;

                           (p)

                           fotografii de presă și negative ale fotografiilor de presă trimise agențiilor de presă străine sau editurilor unor ziare sau periodice.

         Obiecte religioase

               33.

               Practică recomandată

         Scutirea de drepturi de import și taxe și scutirea de interdicții sau restricții economice ar trebui să se acorde pentru obiectele de cult religios, cu condiția respectării caracteristicilor prevăzute în legislația națională.
   Produse importate pentru testare

               34.

               Normă
               Scutirea de drepturi de import și taxe și scutirea de interdicții sau restricții economice se acordă mărfurilor importate pentru testare, cu condiția ca acele cantități importate să nu depășească strictul necesar pentru testare și ca:

                           (a)

                           ele să fie produse care se consumă în totalitate în timpul testării;

                           (b)

                           dacă nu se folosesc în totalitate, acestea să fie reexportate, distruse sau declarate fără valoare comercială sub control oficial, fără a implica vreo cheltuială din venit.

         Produse și materiale pentru protejarea mărfurilor în timpul transportării

               35.

               Practică recomandată

         Scutirea de drepturi de import și taxe și scutirea de interdicții sau restricții economice ar trebui să se acorde pentru materialele de ambalaj (paie, hârtie, fibră de sticlă, rumeguș etc.) și pentru diverse produse, cum ar fi sfoara, hârtia și cartonul, care au fost întrebuințate pentru a fixa și proteja mărfurile pe timpul transportării.
   Nutrețuri și altă hrană pentru animale ce urmează a fi transportate

               36.

               Practică recomandată

         Scutirea de drepturi de import și taxe și scutirea de interdicții sau restricții economice ar trebui să se acorde pentru nutrețuri și altă hrană ce însoțește animalele importate și care vor fi consumate în timpul transportului.
   INFORMAȚII PRIVIND SCUTIREA

               37.

               Normă

         Autoritățile vamale se asigură că toate informațiile relevante privind scutirea de drepturi de import și taxe pot fi puse imediat la dispoziția oricărei persoane interesate.
   Comentarii și rezerve ce urmează a fi introduse de Comunitate cu privire la anexa B.2 la Convenția internațională pentru simplificarea și armonizarea regimurilor vamale
   1.   Rezervă de ordin general (notă de ordin general)

      „Legislația comunitară reglementează în general dispozițiile prezentei anexe. Totuși, statele membre formulează, dacă este necesar, propriile lor rezerve, în măsura în care legislația Comunității le lasă posibilitatea de a-și menține în anumite cazuri dispozițiile naționale.”

   2.   Norma 3

      „Dreptul comunitar oferă posibilitatea excluderii de la scutire a acelor mărfuri declarate pentru libera circulație după ce au fost plasate sub un alt regim vamal. Această excludere a fost aplicată doar în ceea ce privește plasarea în libera circulație a transporturilor de valoare neglijabilă.”

   3.   Practica recomandată 10

      „În anumite cazuri, scutirea poate fi acordată dacă persoana interesată se angajează să respecte anumite condiții (de exemplu aceea de a se instala în Comunitate sau aceea de a furniza documente însoțitoare pentru cererea sa de scutire). Acest angajament este însoțit de o garanție, a cărei formă și valoare vor fi stabilite de autoritățile competente.”

   4.   Practica recomandată 16

      „Importarea substanțelor respective, în cadrul unei operațiuni comerciale, este exclusă de la scutire.”

   5.   Practica recomandată 18

   „Legislația comunitară exclude de la scutire următoarele articole:

               (a)

               produse alcoolice;

               (b)

               tutun sau produse pe bază de tutun;

               (c)

               mijloace de transport comerciale;

               (d)

               articole utilizabile în practicarea unei meserii sau profesii, cu excepția instrumentelor portabile folosite pentru artele aplicate sau activitățile liberale.”

         6.   Practica recomandată 19

      „Perioada de timp în care beneficiarul trebuie să păstreze proprietatea sau posesia bunurilor respective se stabilește la 12 luni.”

   7.   Practica recomandată 20

      „Legislația comunitară nu prevede scutirea de taxa pe valoare adăugată a bunurilor importate pentru mobilarea reședințe secundare, bunuri importate din țări care nu fac parte din Comunitatea Europeană.”

   8.   Norma 21

      „Scutirea de taxa pe valoare adăugată1 este aplicabilă cadourilor cu o valoare unitară care nu depășește 200 ECU.
      Statele membre pot acorda totuși o scutire de taxă pe valoarea adăugată pentru o valoare mai mare de 200 ECU, cu condiția ca valoarea fiecărui cadou exceptat să nu depășească 1 000 ECU. Scutirea de drepturi de import se aplică în cazul cadourilor când valoarea fiecăruia nu depășește 1 000 ECU.”

   (A se vedea și rezerva la practica recomandată 23.)
   9.   Practica recomandată 23

   „Legislația comunitară nu prevede scutire pentru produse alcoolice, tutun sau produse pe bază de tutun.
   Cu excepția împrejurărilor excepționale, scutirea se acordă numai pentru mărfurile introduse în liberă circulație:

               —

               nu mai devreme de două luni înainte de data fixată pentru căsătorie (în acest caz scutirea este condiționată de depunerea garanției adecvate, a cărei formă și valoare sunt hotărâte de autoritățile competente) și

               —

               nu mai târziu de patru luni după data căsătoriei.”

         10.   Practica recomandată 27

   „Legislația comunitară exclude de la scutire următoarele articole:

               (a)

               produse alcoolice;

               (b)

               tutun sau produse pe bază de tutun;

               (c)

               mijloace de transport comerciale;

               (d)

               articole utilizabile în exercitarea unei meserii sau profesii, altele decât instrumente portabile pentru științele umaniste sau activitățile liberale, care erau necesare în exercitarea profesiunii de către defunct;

               (e)

               stocuri de materii prime sau produse finite ori semifinite;

               (f)

               animale vii sau stocuri de produse agricole care depășesc cantitățile normale pentru consumul obișnuit al unei familii.”

         11.   Norma 28

   „Legislația comunitară prevede scutire pentru mărfuri a căror valoare totală nu depășește 45 ECU, transportate în mici tranșe de natură necomercială, trimise fără plată de o persoană particulară unei alte persoane particulare care locuiește în teritoriul vamal comunitar.
   În afara restricțiilor cantitative aplicate tutunului, alcoolului și băuturilor alcoolice, legislația comunitară prevede următoarele cantități maxime pentru importurile de cafea, ceai, parfumuri și apă de colonie ce beneficiază de scutire:

               (a)

                           cafea:

                           500 de grame

                           sau extracte și esențe din cafea:

                           200 de grame

               (b)

                           ceai:

                           100 de grame

                           sau extracte și esențe din ceai:

                           40 de grame

               (c)

                           parfumuri:

                           50 de grame

                           sau ape de colonie:

                           0,25 litri”

         12.   Practica recomandată 29

   „Mărfurile menționate în procedura recomandată sunt scutite de drepturi de import în măsura în care aceasta nu dă naștere la abuzuri sau denaturări importante ale concurenței.
   Legislația comunitară prevede ca următoarele produse să fie excluse de la scutirea de drepturi și taxe de import:

               (a)

               produse alcoolice;

               (b)

               tutun și articole pe bază de tutun;

               (c)

               cafea și ceai;

               (d)

               autovehicule, altele decât ambulanțele.”

         13.   Practica recomandată 32

      „Pentru activitățile prevăzute la literele (a) și (b), legislația comunitară prevede că scutirea se aplică la documente adresate sau distribuite gratuit.
      Legislația comunitară nu se referă la operațiunile avute în vedere la literele (g) și (k) din prezenta practică recomandată.
      Importurile menționate la litera (ij) sunt permise de legislația comunitară în măsura în care admiterea lor cu scutire vamală nu dă naștere la abuzuri sau denaturări importante ale concurenței și aceste produse sunt folosite pentru transmiterea de informații gratuit către destinatar.”

   14.   Practica recomandată 33

      „Legislația comunitară nu cuprinde scutirea reglementată de prezenta practică recomandată.”

   15.   Norma 34

      „Produsele prevăzute de această normă beneficiază de scutire doar dacă examinarea, analiza sau testele respective nu constituie prin natura lor activități promoționale.”

   16.   Practica recomandată 35

      „Legislația comunitară prevede scutirea avută în vedere de prezenta practică recomandată în măsura în care materialele respective nu sunt în mod obișnuit reutilizabile și cu condiția ca valoarea lor să fie inclusă în baza impozabilă a mărfurilor transportate.”


title: Decizia 2013/391/PESC a Consiliului din 22 iulie 2013 în sprijinul punerii concrete în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora

text:
               23.7.2013

               RO

               Jurnalul Oficial al Uniunii Europene

               L 198/40

         DECIZIA 2013/391/PESC A CONSILIULUI
   din 22 iulie 2013
   în sprijinul punerii concrete în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 12 decembrie 2003, Consiliul European a adoptat Strategia UE împotriva proliferării armelor de distrugere în masă, al cărei capitol III cuprinde o listă a măsurilor destinate combaterii acestei proliferări care trebuie să fie adoptate atât de către Uniune, cât și de către țări terțe.

               (2)

               Uniunea acționează în prezent în vederea punerii în aplicare a acestei strategii și în vederea materializării măsurilor enumerate în capitolul III al acesteia, în special furnizând resurse financiare pentru sprijinirea proiectelor specifice desfășurate de instituții multilaterale, acordând statelor care au nevoie asistență tehnică și expertiză cu privire la o gamă largă de măsuri în materie de neproliferare și promovând rolul Consiliului de Securitate al Organizației Națiunilor Unite.

               (3)

               La 28 aprilie 2004, Consiliul de Securitate al Organizației Națiunilor Unite a adoptat Rezoluția 1540 (2004) [„RCSONU 1540 (2004)”], care a reprezentat primul instrument internațional care a abordat, în mod integrat și global, armele de distrugere în masă, vectorii acestora și materialele conexe. RCSONU 1540 (2004) a stabilit obligații imperative pentru toate statele în vederea împiedicării și descurajării actorilor nestatali în ceea ce privește obținerea accesului la astfel de arme și materiale conexe. De asemenea, aceasta a invitat statele să prezinte Comitetului din cadrul Consiliului de Securitate, instituit în temeiul RCSONU 1540 (2004) („Comitetul 1540”), un raport privind măsurile pe care le-au luat sau intenționează să le ia în vederea punerii în aplicare a RCSONU 1540 (2004).

               (4)

               La 27 aprilie 2006, Consiliul de Securitate al Organizației Națiunilor Unite a adoptat Rezoluția 1673 (2006) și a decis intensificarea eforturilor Comitetului 1540 pentru încurajarea punerii în aplicare depline a RCSONU 1540 (2004) prin programe de lucru, activități de mobilizare, asistență, dialog și cooperare. De asemenea, Consiliul de Securitate a invitat Comitetul 1540 să examineze, împreună cu statele și organizațiile internaționale, regionale și subregionale, posibilitatea unui schimb de experiență și de lecții învățate, precum și disponibilitatea unor programe care ar putea facilita punerea în aplicare a RCSONU 1540 (2004).

               (5)

               La 20 aprilie 2011, Consiliul de Securitate al Organizației Națiunilor Unite a adoptat Rezoluția 1977 (2011) și a decis să prelungească mandatul Comitetului 1540 pentru o perioadă de 10 ani, până la 25 aprilie 2021. De asemenea, Consiliul de Securitate a decis intensificarea în continuare a eforturilor Comitetului 1540 de încurajare a punerii în aplicare depline de către toate statele membre a RCSONU 1540 (2004), în special în domenii precum (a) răspunderea; (b) protecția fizică; (c) controalele la frontieră și eforturile în materie de aplicare a legii; și (d) controalele naționale privind exporturile și transbordările, inclusiv controalele privind furnizarea de fonduri și servicii, precum finanțarea unor astfel de exporturi și transbordări.

               (6)

               Punerea în aplicare a Acțiunii comune 2006/419/PESC a Consiliului din 12 iunie 2006 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite și în cadrul punerii în aplicare a Strategiei UE împotriva proliferării armelor de distrugere în masă (1) și a Acțiunii comune 2008/368/PESC a Consiliului din 14 mai 2008 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite și în cadrul punerii în aplicare a Strategiei UE împotriva proliferării armelor de distrugere în masă (2) a contribuit la diminuarea semnificativă a numărului statelor care nu raportează și a numărului statelor care nu au prezentat informații suplimentare solicitate de Comitetul 1540 în urma prezentării de către acestea a unor rapoarte incomplete.

               (7)

               Biroului pentru probleme de dezarmare din cadrul Secretariatului Organizației Națiunilor Unite, care este responsabil de furnizarea sprijinului material și logistic pentru Comitetul 1540 și experții din cadrul acestuia, ar trebui să i se încredințeze sarcina punerii în aplicare din punct de vedere tehnic a proiectelor realizate în temeiul prezentei decizii.

               (8)

               Prezenta decizie ar trebui pusă în aplicare în conformitate cu acordul-cadru financiar și administrativ încheiat de către Comisia Europeană cu Organizația Națiunilor Unite privind gestionarea contribuțiilor financiare ale Uniunii la programele sau proiectele gestionate de Organizația Națiunilor Unite,

         ADOPTĂ PREZENTA DECIZIE:
   Articolul 1
   (1)   În conformitate cu Strategia UE împotriva proliferării armelor de distrugere în masă, care stabilește ca obiectiv promovarea rolului Consiliului de Securitate al ONU și dezvoltarea expertizei sale pentru a putea răspunde provocării pe care o reprezintă proliferarea, Uniunea sprijină în continuare punerea în aplicare a Rezoluției 1540 (2004) a Consiliului de Securitate al Organizației Națiunilor Unite [„RCSONU 1540 (2004)”] și a Rezoluției 1977 (2011) a Consiliului de Securitate al Organizației Națiunilor Unite.
   (2)   Proiectele în sprijinul RCSONU 1540 (2004), care corespund măsurilor strategiei UE, constau în ateliere subregionale, vizite de țară, reuniuni, evenimente, eforturi în materie de formare și relații publice.
   (3)   Obiectivele proiectelor constau în următoarele:

               —

               sporirea eforturilor și a capacităților naționale și regionale relevante, în principal prin consolidarea capacităților și facilitarea asistenței;

               —

               contribuția la punerea concretă în aplicare a recomandărilor specifice ale Evaluării globale 2009 privind stadiul punerii în aplicare a RCSONU 1540 (2004), în special în domeniile asistenței tehnice, cooperării internaționale și sensibilizării publice;

               —

               inițierea, elaborarea și aplicarea planurilor de acțiune naționale, la solicitarea statelor membre.

         (4)   În anexă figurează o descriere detaliată a proiectelor.
   Articolul 2
   (1)   Înaltul Reprezentant al Uniunii pentru afaceri externe și politica de securitate („Înaltul Reprezentant”) este responsabil de punerea în aplicare a prezentei decizii.
   (2)   Punerea în aplicare la nivel tehnic a proiectelor menționate la articolul 1 alineatul (2) se efectuează de către Secretariatul Organizației Națiunilor Unite (Biroul pentru probleme de dezarmare) [denumit în continuare „Secretariatul ONU (ODA)”]. Acesta îndeplinește respectiva sarcină sub responsabilitatea și controlul Înaltului Reprezentant.
   (3)   În acest sens, Înaltul Reprezentant încheie acordurile necesare cu Secretariatul ONU (ODA).
   Articolul 3
   (1)   Valoarea de referință financiară pentru punerea în aplicare a proiectelor menționate la articolul 1 alineatul (2) este de 750 000 EUR și este finanțată din bugetul general al Uniunii Europene.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului general al Uniunii Europene.
   (3)   Comisia supraveghează gestionarea corectă a cheltuielilor menționate la alineatul (2). În acest scop, Comisia încheie un acord de finanțare cu Secretariatul ONU (ODA). Acordul de finanțare prevede că Secretariatul ONU (ODA) trebuie să asigure contribuției Uniunii o vizibilitate corespunzătoare importanței acesteia.
   (4)   Comisia depune eforturile necesare pentru a încheia acordul de finanțare menționat la alineatul (3) în cel mai scurt termen de la intrarea în vigoare a prezentei decizii. Comisia informează Consiliul cu privire la orice dificultăți care intervin în cursul acestui proces și cu privire la data încheierii acordului de finanțare.
   Articolul 4
   Înaltul Reprezentant raportează Consiliului cu privire la punerea în aplicare a prezentei decizii pe baza rapoartelor periodice pregătite de Secretariatul ONU (ODA). Aceste rapoarte stau la baza evaluării efectuate de Consiliu. Comisia furnizează informații cu privire la aspectele financiare ale proiectelor menționate la articolul 1 alineatul (2).
   Articolul 5
   (1)   Prezenta decizie intră în vigoare la data adoptării.
   (2)   Prezenta decizie expiră în termen de 24 de luni de la data încheierii acordului de finanțare menționat la articolul 3 alineatul (3) sau în termen de trei luni de la data adoptării sale, în cazul în care nu se încheie niciun acord de finanțare în termenul respectiv.

      Adoptată la Bruxelles, 22 iulie 2013.

            Pentru Consiliu

            Președintele

         C. ASHTON

      (1)  JO L 165, 17.6.2006, p. 30.

      (2)  JO L 127, 15.5.2008, p. 78.

      ANEXĂ
      1.   OBIECTIVE

      Obiectivul global al prezentei decizii îl constituie promovarea punerii în aplicare a Rezoluției 1540 (2004) [RCSONU 1540 (2004)] și a Rezoluției 1977 (2011) [RCSONU 1977 (2011)] ale Consiliului de Securitate al Organizației Națiunilor Unite în cadrul punerii în aplicare a strategiei UE împotriva proliferării armelor de distrugere în masă prin măsuri specifice având următoarele obiective specifice: sporirea eforturilor și a capacităților naționale și regionale relevante, în principal prin consolidarea capacităților și facilitarea asistenței; contribuția la punerea concretă în aplicare a recomandărilor specifice ale Evaluării globale 2009 privind stadiul punerii în aplicare a RCSONU 1540 (2004), în special în domeniile asistenței tehnice, cooperării internaționale și sensibilizării publice.
      2.   DESCRIEREA MĂSURILOR

      2.1.   Consolidarea capacităților de punere în aplicare la nivel național și de coordonare la nivel subregional

      2.1.1.   Obiectivul măsurii

                  —

                  Sprijinirea activităților de punere în aplicare specifice fiecărei țări, inclusiv elaborarea planurilor de acțiune naționale, precum și dezvoltarea unui proces susținut de punere în aplicare la nivel național și subregional.

                  —

                  Consolidarea cooperării internaționale, inclusiv a rolului Comitetului 1540 în punerea în aplicare a RCSONU 1540 (2004).

            2.1.2.   Descrierea măsurii

      Facilitarea de către Biroul pentru probleme de dezarmare al ONU (UNODA), în cooperare, după caz, cu alte organizații și entități internaționale, regionale și subregionale, a măsurilor practice pentru punerea în aplicare a cerințelor-cheie ale RCSONU 1540 (2004) la nivel național, în special prin sprijinul pentru vizitele de țară sau activitățile specifice fiecărei țări care se efectuează de către Comitetul 1540, cu acordul statelor în cauză. Este prevăzut sprijinul pentru cinci vizite de țară (cu o durată de patru zile fiecare). În funcție de țara respectivă și de deciziile Comitetului 1540, o vizită de țară sau activitățile specifice fiecărei țări vor contribui la procesul de punere în aplicare la nivel național prin: (a) contribuții la sensibilizare prin dialoguri adaptate cu diferiți actori implicați în punerea în aplicare la nivel național a RCSONU 1540 (2004); (b) examinarea măsurilor și a mecanismelor naționale utilizate pentru punerea în aplicare a rezoluției și identificarea provocărilor specifice cu care se confruntă autoritățile naționale, precum și a posibilelor opțiuni de remediere a acestora; și (c) facilitarea pregătirii planurilor de acțiune voluntare la nivel național și a altor măsuri decise de țara vizitată.
      Organizarea de către UNODA, în cooperare, după caz, cu alte organizații și entități internaționale, regionale și subregionale, de reuniuni în subregiuni specifice bazate pe rezultatele atelierelor anterioare de consolidare a capacităților din subregiuni specifice. Este prevăzută desfășurarea a trei reuniuni de monitorizare în subregiunile selectate (Africa, zona Golfului și Orientul Mijlociu, Europa de Sud-Est și America Latină). Fiecare reuniune va fi adaptată pentru a răspunde cerințelor efective ale subregiunii, concentrându-se asupra domeniilor susceptibile să producă rezultate practice. Reuniunile se vor derula în coroborare cu discuțiile tehnice la nivel de țară pentru a examina măsuri specifice de sprijinire a progreselor în punerea în aplicare a RCSONU 1540 (2004). Discuțiile la nivel de țară se vor organiza ca răspuns la invitații din partea statelor membre interesate.
      UNODA va desfășura activitățile din cadrul RCSONU 1540 (2004) în cooperare cu alte organizații și agenții internaționale, inclusiv OSCE, AIEA, OIAC, OMS, FAO și OIE, pentru a asigura sinergia efectivă și a evita duplicarea activității.
      După caz, se vor urmări sinergiile cu activitățile centrelor de excelență regionale din domeniul chimic, biologic, al radiațiilor și nuclear (CBRN), care sunt în prezent instituite în cadrul Instrumentului de stabilitate, precum și cu alte programe finanțate de UE în acest domeniu.
      2.1.3.   Rezultatele măsurii

      Îmbunătățirea punerii în aplicare a RCSONU 1540 (2004) prin măsuri suplimentare întreprinse de state în vederea punerii în aplicare depline a acesteia; dezvoltarea unor planuri de acțiune sau foi de parcurs naționale eficace și realiste pentru punerea în aplicare a cerințelor-cheie ale rezoluției menționate; consolidarea abordărilor coordonate regionale în vederea punerii în aplicare a RCSONU 1540 (2004); și stabilirea unor parteneriate eficace între statele participante și furnizorii de asistență.
      2.2.   Intensificarea consolidării capacităților în vederea instituirii și menținerii protecției fizice și a evidenței materialelor sensibile cu dublă utilizare

      2.2.1.   Obiectivul măsurii

      Promovarea consolidării capacităților la nivel național și regional în vederea avansării punerii în aplicare depline a RCSONU 1540 (2004) prin concentrarea asupra unuia dintre domeniile-cheie ale rezoluției, și anume protecția fizică și evidența „materialelor conexe”. RCSONU 1540 (2004) conține dispoziții specifice [(al treilea alineat literele (a) și (b) din partea dispozitivă] care obligă toate statele să instituie controale adecvate privind materialele, echipamentele și tehnologia care ar putea fi utilizate pentru conceperea, dezvoltarea, producerea sau utilizarea de arme nucleare, chimice și biologice, precum și de vectori ai acestora. În acest sens, se solicită statelor (a) să dezvolte și să mențină măsuri eficace adecvate pentru a ține evidența și a asigura securitatea unor astfel de produse în cadrul producției, utilizării, depozitării sau transportului; și (b) să dezvolte și să mențină măsuri de protecție fizică eficace adecvate.
      2.2.2.   Descrierea măsurii

      Organizarea de către UNODA a două ateliere subregionale (America Centrală, Asia de Sud-Est și America Latină) care să se concentreze asupra protecției fizice și a evidenței „materialelor conexe”. Prin schimbul de experiență privind practicile și politicile naționale în domeniul evidenței, securității și protecției materialelor biologice, chimice și nucleare relevante, măsura va promova abordări naționale integrate bazate pe bunele practici și pe lecțiile învățate.
      Se va pune de asemenea accent, după caz, pe importanța cooperării și a interacțiunii cu organizațiile internaționale precum AIEA, OIAC, OMS, FAO, OIE și OSCE. Fiecare atelier va fi organizat în coroborare cu runde de discuții tehnice relevante cu țările participante, ținând seama pe deplin de specificitățile naționale. Discuțiile la nivel de țară se vor organiza ca răspuns la invitații ale statelor membre interesate în subregiuni relevante.
      După caz, se vor urmări sinergiile cu activitățile centrelor de excelență regionale din domeniul CBRN, care sunt în prezent instituite în cadrul Instrumentului de stabilitate, precum și cu alte programe finanțate de UE în acest domeniu.
      2.2.3.   Rezultatele măsurii

      Eforturi naționale îmbunătățite și capacități sporite de punere în aplicare a unor controale adecvate asupra materialelor, echipamentelor și tehnologiei care ar putea fi utilizate pentru conceperea, dezvoltarea, producerea sau utilizarea de arme nucleare, chimice și biologice, precum și de vectori ai acestora; identificarea unor practici eficace și eficiente pentru evidența, securizarea și protejarea „materialelor conexe”; o securitate sporită a materialelor relevante la nivel național și regional; parteneriate regionale și internaționale consolidate în domenii relevante; și contribuția la eforturile pentru creșterea securității CBRN în general.
      2.3.   Sprijin pentru punerea concretă în aplicare a recomandărilor Evaluării globale 2009 privind stadiul punerii în aplicare a RCSONU 1540 (2004)

      2.3.1.   Obiectivul măsurii

      Sprijinirea punerii concrete în aplicare a recomandărilor din cadrul Evaluării globale 2009.
      Consolidarea cooperării internaționale și sensibilizarea publică cu privire la importanța punerii în aplicare a RCSONU 1540 (2004).
      2.3.2.   Descrierea măsurii

      RCSONU 1977 (2011) și documentul final al Evaluării globale 2009 prevăd un număr de activități specifice în punerea în aplicare a cerințelor-cheie ale RCSONU 1540 (2004). Măsura include proiecte specifice pentru sprijinirea unor astfel de activități, inclusiv prin finanțarea reuniunilor/evenimentelor, formării și eforturilor în materie de relații publice. Sub rezerva, după caz, a deciziilor și recomandărilor Comitetului 1540, proiectele ar include:

                  —

                  organizarea de către UNODA de evenimente care să reunească pe cei care oferă și pe cei care caută asistență și reuniuni ale partenerilor actuali sau prospectivi (state, organizații internaționale și regionale);

                  —

                  reuniuni organizate de UNODA pentru sprijinirea eforturilor de consolidare a cooperării Comitetului 1540 cu mecanismele internaționale în materie de neproliferare și cu alte organizații internaționale și regionale;

                  —

                  organizarea sau finanțarea de către UNODA a unui atelier al reprezentanților societății civile, mediului academic și industriei;

                  —

                  finanțarea de către UNODA a participării funcționarilor naționali la cursuri de formare și la alte activități de consolidare a capacităților;

                  —

                  finanțarea unui jurnal electronic consacrat chestiunilor privind punerea în aplicare a RCSONU 1540 (2004).

            După caz, se vor urmări sinergiile cu activitățile centrelor de excelență regionale din domeniul CBRN, care sunt în prezent instituite în cadrul Instrumentului de stabilitate, precum și cu alte programe finanțate de UE în acest domeniu.
      2.3.3.   Rezultatele măsurii

      Punerea în aplicare a unor măsuri specifice convenite în cadrul Evaluării globale 2009; mijloace mai diverse de facilitare a asistenței tehnice; asigurarea unei formări pentru funcționarii naționali axate pe RCSONU 1540 (2004); o mai mare implicare a reprezentanților societății civile, mediului academic și industriei în eforturile internaționale, regionale și naționale de punere în aplicare a RCSONU 1540 (2004); o sensibilizare publică sporită cu privire la importanța punerii în aplicare depline a RCSONU 1540 (2004).
      3.   PARTENERI ÎN CADRUL MĂSURILOR

                  —

                  Consiliul de Securitate al Organizației Națiunilor Unite și Comitetul 1540;

                  —

                  Guvernele participante din subregiunile respective;

                  —

                  Guverne și organizații care oferă asistență;

                  —

                  Organizația Națiunilor Unite, organizațiile internaționale, regionale și subregionale relevante;

                  —

                  Organizații neguvernamentale și entități ale societății civile.

            4.   BENEFICIARII MĂSURILOR

                  —

                  Statele membre, funcționarii guvernamentali;

                  —

                  Comitetul 1540 și alte entități ale ONU;

                  —

                  Organizații internaționale, regionale și subregionale;

                  —

                  Guverne și organizații care furnizează și primesc asistență tehnică în temeiul RCSONU 1540 (2004);

                  —

                  Societatea civilă, mediul academic și sectoarele relevante ale industriei.

            5.   LOCUL DE DESFĂȘURARE

      UNODA va selecționa potențialele locuri de desfășurare pentru reuniuni, ateliere și alte evenimente. Criteriile utilizate pentru alegerea locurilor de desfășurare vor include voința și angajamentul unui stat relevant dintr-o regiune specifică de a găzdui evenimentul. Locațiile specifice ale vizitelor de țară sau ale activităților specifice fiecărei țări vor depinde de invitațiile din partea statelor membre interesate și, după caz, de deciziile Comitetului 1540.
      6.   DURATA

      Durata totală estimată a proiectului este de 24 de luni.